CELEX: 62019CB0047
Language: ro
Date: 2019-10-07 00:00:00
Title: Cauza C-47/19: Ordonanța Curții (Camera a noua) din 7 octombrie 2019 (cerere de decizie preliminară formulată de Finanzgericht Hamburg - Germania) – HA/Finanzamt Hamburg-Barmbek-Uhlenhorst (Trimitere preliminară – Sistemul comun al taxei pe valoarea adăugată (TVA) – Directiva 2006/112/CE – Articolul 132 alineatul (1) literele (h)-(j) – Diverse scutiri legate de copii sau de tineri, de învățământul școlar sau universitar – Cursuri de surfing și de navigație pentru instituții școlare și universitare – Excursie școlară)

9.3.2020   
            
            
               RO
            
            
               Jurnalul Oficial al Uniunii Europene
            
            
               C 77/9
            
         
      Ordonanța Curții (Camera a noua) din 7 octombrie 2019 (cerere de decizie preliminară formulată de Finanzgericht Hamburg - Germania) – HA/Finanzamt Hamburg-Barmbek-Uhlenhorst
      (Cauza C-47/19) (1)
      
      (Trimitere preliminară - Sistemul comun al taxei pe valoarea adăugată (TVA) - Directiva 2006/112/CE - Articolul 132 alineatul (1) literele (h)-(j) - Diverse scutiri legate de copii sau de tineri, de învățământul școlar sau universitar - Cursuri de surfing și de navigație pentru instituții școlare și universitare - Excursie școlară)
      (2020/C 77/12)
      Limba de procedură: germana
      
         Instanța de trimitere
      
      Finanzgericht Hamburg
      
         Părțile din procedura principală
      
      
         Reclamantă: HA
      
         Pârâtă: Finanzamt Hamburg-Barmbek-Uhlenhorst
      
         Dispozitivul
      
      
                  1)
               
               
                  Noțiunea de „învățământ școlar sau universitar”, în sensul articolului 132 alineatul (1) literele (i) și (j) din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretată în sensul că nu acoperă cursurile de surfing și de navigație predate de școlile de surfing și de navigație, precum cele în discuție în litigiul principal, pentru instituții școlare sau pentru universități, în care aceste cursuri pot face parte din programul de activități sportive sau de formare a profesorilor de sport și, respectiv, pot fi luate în considerare la notare.
               
            
                  2)
               
               
                  Noțiunea de prestare de servicii „direct legate de protecția copiilor și a tinerilor”, în sensul articolului 132 alineatul (1) litera (h) din Directiva 2006/112, trebuie interpretată în sensul că nu acoperă cursurile de surfing și de navigație predate de școlile de surfing și de navigație, precum cele în discuție în litigiul principal, independent de faptul dacă aceste cursuri sunt predate în cadrul unei excursii școlare.
               
            
         (1)  JO C 131, 8.4.2019.